Lidl
Yrityksen juuret johtavat 1930-luvun Lounais-Saksaan, jolloin "Lidl & Schwarz" aloitti toimintansa elintarvikkeiden tukkuliikkeenä. Sittemmin yrityksen toiminnot ovat eriytyneet Lidl-myymäläketjuun sekä Kaufland- ja Handelshof-hypermarketketjuihin. Ensimmäiset Lidl-myymälät avattiin 1970-luvulla Ludwigshafenin ympäristössä, minkä jälkeen myymäläketju laajeni Saksassa aina 1980-luvun lopulle asti. Kansainvälinen laajentuminen alkoi 1990-luvun alussa, ja se on ollut varsin nopeaa. Lidl-myymälöitä on vuonna 2017 kaikissa Euroopan unionin jäsenmaissa lukuun ottamatta Viroa ja Latviaa sekä Sveitsissä. Toiminta Serbiassa alkanee vuonna 2018.
Instrumentarium
Alkuperäisen Instrumentariumin perustivat Suomalaisen Lääkäriseura Duodecimin jäsenet vuonna 1900 tuodakseen maahan terveydenhuoltoalan välineitä. Yksi heistä oli Matti Äyräpää. Ensimmäinen myymälä perustettiin Helsinkiin vuonna 1901, ja silmälasikauppa aloitettiin vuonna 1903. Instrumentariumin pitkäaikainen toimitusjohtaja vuodesta 1903 aina vuoteen 1937 asti oli lääkäri Walter Sipilä.